als_Latn dik_Latn sag_Latn
Skuadra e Ferrarit kërkon që në vitin 2014 të jetë ajo kampione e botës në Formula 1, për të fituar një titull që mungon prej vitesh. Drejtuesit e “kokëkuqes” janë duke bërë planet e përgatitur për të ndërtuar një makinë të shpejtë, por duket se nuk i kanë bërë llogaritë mirë. Të paktën kështu mendon piloti kampion i botës në fuqi, gjermani Sebastian Fetel, që me Red Bullin e tij synon të shpallet sërish kampion, për të pestën herë me radhë. “Në sport gjithçka mund të ndodhë, por ashtu sikurse Ferrari e Alonso duan titullin kampion edhe ne kemi të njëjtin objektiv. Nuk duam të ndalemi këtu dhe mendoj se kemi ende makinën më të mirë në botë. Puna për të ndërtuar një makinë të shpejtë e kampione për vitin 2014 ka nisur dhe shpresoj që të mbrojmë trofetë e fituara këtë sezon. Të gjithë duhet të kuptojnë se sekreti i Red Bull është se ne përmirësohemi në çdo garë. Këtë vit, ne kishim një makinë të shpejtë që në fillim të sezonit, por ajo u bë edhe më e shpejtë me kalimin e kohës. Ne arritëm të përmirësohemi edhe më shumë pas pushimit të verës dhe erdhën rezultatet në pjesën e dytë të kampionatit, që për mua nuk janë një rastësi. Këto rezultate na motivojnë edhe më shumë për të ardhmen, ndaj besoj që makina Red Bull do të jetë kampione edhe vititn e ardhshëm”.
Vettel “replika” Ferrarit: Do të fitojmë prapë ne!0
Share.
als_Latn als_Latn eng_Latn